Многи кипарски Грци подржавали су Грчки рат за независност (1821—1829) што је довело до тешких одмазди турског султана. Устанак је имао великог утицаја на Кипар. Уз дозволу султана, турски гувернер Кучук Мехмета погубио је 486 кипарских Грка (9. јула 1821. године) оптужујући их за заверу са побуњеним Грцима. Убијена су четири бискупа, много свештеника и угледних грађана, а њихове одсечене главе постављене су на централни трг у Никозији. Надбискуп Кипријанос је обешен. Дана 15. октобра 1821. године турска руља убила је архиепископа, пет бискупа, тридесет шест свештеника и велики број кипарских Грка. До септембра 1822. године шездесет два кипарска села и засеока потпуно су нестали. Имовине цркава су пљачкане, а кипарски Грци су принуђени да сруше горње спратове својих кућа. Ова мера остала је на снази све до британске окупације острва.